Mirosllav Lajçak

Mirosllav Lajçak  (lindi më 20 mars 1963) është një politikan dhe diplomat sllovak, ish-Ministri i Punëve të Jashtme të Republikës së Sllovakisë. Përveç kësaj, Lajçak gjithashtu shërbeu si President i Asamblesë së Përgjithshme të Kombeve të Bashkuara për sesionin e 72-të nga vitin 2017 deri më 2018.

Biografia
Edukimi dhe jeta private
Lajçak ndoqi shkollën fillore në Stará Ľubovňa. Në vitin 1977 familja e tij u transferua në Bratisllavë, ku ai u regjistrua në shkollën e ciklit të lartë në rrugën Bilíková. Ai përfundoi vitin e fundit të arsimit të mesëm në shkollën e ciklit të lartë në Banská Štiavnica. Më vonë ai studioi drejtësi në Universitetin Comenius në Bratislavë për një vit para se të merrte një master në marrëdhëniet ndërkombëtare nga Instituti Shtetëror i Marrëdhënieve Ndërkombëtare të Moskës (MGIMO). Si student, atij iu kërkua të bashkohet me Partinë Komuniste të Çekosllovakisë. Ai gjithashtu studioi në Qendrën Evropiane të Studimeve të Sigurisë George C. Marshall në Garmisch-Partenkirchen, Gjermani. Në tetor 2018, ai u dha titullin Doktor Nderi i Institutit Shtetëror të Moskës për Marrëdhëniet Ndërkombëtare.http://www.setimes.com/cocoon/setimes/xhtml/en_GB/infoBios/setimes/resource_centre/bio-archive/lajcak_miroslav

Përveç sllovakishtes, Lajçak flet rrjedhshëm anglisht, gjermanisht, rusisht, bullgarisht dhe serbo-kroatisht.

Ai është i martuar me Jarmila Lajçakova-Hargashova, një prezantuese e lajmeve. Ata kanë dy vajza.CV, MSV.sk

Karriera diplomatike (1998-2005)
Një anëtar i partisë komuniste, Lajçak u bashkua me ministrinë e jashtme të Çekosllovakisë në vitin 1988. Midis viteve 1991 dhe 1993 Lajçak u postua në ambasadën çekosllovake dhe më pas sllovake në Moskë. Ai ishte ambasador i Sllovakisë në Japoni midis viteve 1994 dhe 1998. Midis viteve 1993 dhe 1994, ai shërbeu si shefi i kabinetit të Ministrit të Jashtëm të atëhershëm të Sllovakisë dhe më vonë Kryeministrit, Jozef Moravčík. Midis 2001 dhe 2005, Lajčák ishte me qendër në Beograd si Ambasadori i Sllovakisë në Republikën Federale të Jugosllavisë (më vonë Serbia dhe Mali i Zi), me kompetencë edhe për Shqipërinë dhe Republikën e Maqedonisë.

 Referime 

Kategoria:Lindje 1963
Kategoria:Ministra të Jashtëm të Sllovakisë
Kategoria:Presidentët e Asamblesë së Përgjithshme të Kombeve të Bashkuara
Kategoria:Ambasdorët e Sllovakisë në Shqipëri
Kategoria:Ambasdorët e Sllovakisë në Japoni
Kategoria:Ambasdorët e Sllovakisë në Serbi dhe Malin e Zi
Kategoria:Ambasdorët e Sllovakisë në Maqedoninë e Veriut
Kategoria:Diplomatë sllovakë
Kategoria:Zyrtarë sllovakë të Bashkimit Evropian